Public procurement notice: Contract Notice
Published: 2019-02-11
Buyer: EULEX Kosovo
Country: 1A
Contract type: Services
Procedure: Restricted procedure
CPV classification: 79810000
Submission deadline: 2019-03-19
Award criteria: The most economic tender
EU fund: ESF

Technical requirements: Denne udbudsprocedure iværksættes med forbeholdsklausul(1), dvs. at kontraktens gennemførelse ud over finansieringsaftalens (CFSP/2018/09/EULEX Kosovo) varighed er med forbehold for tilgængelige midler fra EULEX Kosovo gennem indgåelsen af en ny finansieringsaftale mellem Europa-Kommissionen og EULEX Kosovo.
(1) Se afsnit 2.4.12 i den praktiske vejledning til kontraktprocedurer i forbindelse med EU's eksterne aktiviteter.
Rådets fælles aktion 2008/124/FUSP af 4.2.2008 om Den Europæiske Unions retsstatsmission i Kosovo (herefter »EULEX Kosovo«) som ændret af fælles aktion 2009/445/FUSP af 9.6.2009 og af Rådets afgørelse 2010/322/FUSP af 8.6.2010, Rådets afgørelse 2012/291/FUSP af 5.6.2012, Rådets afgørelse 2013/241/FUSP af 27.5.2013, Rådets afgørelse 2014/349/FUSP af 12.6.2014, Rådets afgørelse 2014/685/FUSP af 29.9.2014, Rådets afgørelse (FUSP) 2015/901 af 11.6.2015, Rådets afgørelse (FUSP) 2016/947 af 14.6.2016 og Rådets afgørelse (FUSP) 2016/1990 af 14.11.2016, Rådets afgørelse (FUSP) 2017/973 af 8.6.2017 og Rådets afgørelse (FUSP) 2018/856 af 8.6.2018.
Der kan indhentes præciseringer hos den ordregivende myndighed på følgende e-mailadresse: tenders@eulex-kosovo.eu senest 21 dage før sidste frist for indsendelse af ansøgninger som beskrevet i punkt 23 nedenfor.
Præciseringer vil blive offentliggjort på webstedet for GD for Internationalt Samarbejde og Udvikling senest 5 dage før tidsfristen.
Det overordnede formål med kontrakten er at yde styrede trykkeritjenester for printere og -fotokopieringsmaskiner, som bl.a. omfatter:
— leje af nye netværksprintere og fotokopieringsmaskiner (sort/hvid- og farve-modeller) sammen med kortlæsere, der understøtter MIFARE 1K-nærhedskort,
Den ordregivende myndighed kan, efter eget valg, udvide projektets varighed, på betingelse af til rådighed stående finansieringsmidler, op til en varighed eller værdi, der ikke overstiger den indledende kontrakts varighed eller værdi. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis. Priserne på yderligere tjenesteydelse og varigheden af disse aftales ved udbud efter forhandling.
Deltagelse er åben for alle fysiske personer og/eller juridiske personer, der deltager enten individuelt eller som del af en sammenslutning (et konsortium), som godkendt ved Rådets afgørelse (FUSP) 2016/1990 af 14.11.2016 om ændring af fælles aktion 2008/124/FUSP om Den Europæiske Unions retsstatsmission i Kosovo (EULEX KOSOVO). Deltagelse af fysiske og juridiske personer i tildelingen af kontrakter, der finansieres af missionens budget, er åben uden begrænsninger. Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) er solidarisk ansvarlige over for den ordregivende myndighed.
Deltagelse af en ikke-valgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikke valgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er opnået (se den praktiske vejledning — PRAG — 2.6.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring vedlagt standardansøgningsskemaet om, at de ikke befinder sig i nogen af udelukkelsessituationerne anført i afsnit 2.6.10.1 i PRAG.